Зарап Қүсайынов

 Ұлт үшін маңызды мәселе
 
Облыс әкімдігінің тілдерді дамыту жөніндегі басқармасының ұйымдастыруымен М.Қозыбаев атындагы Солтүстік Қазақстан мемлекеттік университетінде өткен "Латын графикасы - рухани жаңгырудың басты құндылығы" деп аталатын өңірлік семинарға университеттің оқытушылары, қалалық, аудандық мәдениет және тілдерді дамыту бөлімдерінің басшылары, саяси партиялар, үкіметтік емес ұйымдар мен бұқаралық ақпарат құралдарының өкілдері қатысты. Жиналған қауым "Латын әліпбиіндегі мұралар: өткеннің өшпес ізі" көрмесіне қойылған тарихи құжаттармен, материалдармен танысты.
   Тәуелсіз   Қазақстанның  тарихи кезеңіндеп жаңа белеске қадам басқалы тұрған латын әліпбиіне көшу бұл жазуды жаңғырту, тілді  жаңғырту, елді жаңғырту  болмақ.   Егемендіпміз   еңселі, тәуелсіздігіміз тегеурінді болып, әлемдік  тәжірибені  игеруіміз   үшін санамызға тың серпін керек. Осындай серпіліс   арқылы   бүкіләлемдік   кеңістікке ене аламыз. Келешек ұрпақ өз кезеңінде тарихи мәселенің ұлылығын мойындайтын болады.   Ендігі жұмыс -халық арасында аса маңызды қадамды дұрыс насихаттап, ұғынықты жеткізе білу, - деді семинарды ашқан облыстық тілдерді дамыту жөніндегі басқарманың басшысы  Кемел  Оспанов.
Семинарға арнайы келген мемлекеттік тілді латын қарпіне көшіру жөніндегі жобаны жүзеге асыру мақсатында құрылған жұмыс тобының мүшесі, Ш Шаяхметов атындағы тілдерді дамыту республикалық үйлестіру-әдістемелік орталығының директоры, фи-лология ғылымдарының кандидаты Ербол Тілешов осы бағытта елімізде атқарылып жатқан жұмыстарға жан-жақты тоқталды.
   Елбасы   Нұрсұлтан   Назарбаев "Болашаққа бағдар   рухани жаңғыру" атты   бағдарламалық   мақаласында қазақ тілін  латын қарпіне аудару қажеттілігі туралы мәлімдеді.   2017 жылдың соңына   қараи  ғалымдар   мен   қоғам өкілдері өзара тығыз байланыс жасай отырып    қазақ   әліпбиінің   бірыңғай стандарты мен графикасын қабылдауы қажет.   Бүгіндері осы бағытта жұмыс істеп жатырмыз.  2025 жылдан бастап іскерлік құжаттама  мерзімді баспасөз, оқулықтар, осының бәрі енді латын қарпінде шығуы тиіс болады. Бүгінгі таңдағы әліпбиді ауыстырудың саясатқа да, басқаға да қатысы жоқ, ең басты қажеттілігін тілдің өзі талап етіп отырғанын жете түсінуіміз қажет.  Қазақстанның қазақ тілін латын графикасына көшіру арқылы кең көлемді, терең деңгейлі ғаламдасу процесіне енуі ең маңызды мәселе болып табылады.
 Латын графикасы қазіргі таңда дүниежүзі бойынша кең қолданылатын жазу жүйесі ретінде танылып отыр. Осы тұрғыдан алғанда қазақ тілінің латын әліпбшне көшуі бір жағынан, қазақ тілінің әлемдік ақпараттық кеңістікке еркін енуіне, екінші жағынан, Қазақстандағы ақпараттық және коммуникативтік технологиялардың кең таралуы мен да-муына мүмкіндік береді. Латын әліпбиіне көшу- ұлт үшін қажетті мәселелердің бірі. Олай деуіміздің себебі, біріншіден, қазақтың дыбыстық жүйесін сол қалпында таңбалап бере алатын әліпбиді енгізу болса, екіншіден, сол әліпби қоғам дамуына сай одан әрі жетілдіруге ілесіп, дами алу деңгейінде ескерілетін заңдылықтарды енгізу және қазақтың ұлттық жазуын, әліпбиін тұрақтандыруға, тілдік қорды сол қалпында сактап қалатын непзгі графиканы енгізуге бағытталады. Латын әліпбиіне көшу қазақ тілінің халықаралық дәрежеге шығуына жол ашады, - деді Ербол Ердембекұлы.
Американың Колумбия университетінде 1985 жылдан кейінгі қазақтың ұлттық әлеуеті" тақырыбында ағылшын тілінде докторлық диссертация қорғаған  М Қозыбаев атындағы мемлекеттік   университеттің   интернациоландыру жөніндегі проректоры Орхан Сойлемез:
 Мен - қазақ тілін латын қарпіне көшіру туралы шешімді қуана қабылдаған азаматтардың бірімін. Латынға көшудің ұтымды жері төрткіл дүниеге тарыдай шашылған қазақтардың бір жазуды қолдану мүмкіндігі дер едім. Бұл әлемдегі қандастарымыздың ұлт ретіндегі бірегейлігінің қалыптасуына зор ықпал етеді. Ортақ жазу арқылы шетелдік қазақтар өз ұлтының тілінде, Отанынан күнделікті ақпаратпен, әдеби туындылармен танысуға мүмкіндік алар еді. Осының арқасында әлемдегі қазақтар ана тіліндегі ортақ кеңістікке ие болмақ "Ел.бүгіншіл, менікі - ертең үшін" деген екен Алаш ардақтысы Ахмет Байтұр-сынұлы. Қазір қолға алынып жатқан ісіміздің бәрі кемел келешек жолында жасалып жатқан игіліктер болмақ, -деді.
Семинарда  Солтүстік  Қазақстан мемлекеттік мұрағатының директоры Сәуле Мәлікова, "Барбанг" күрдтер қауымдастығы" республикалық қоғамдық бірлестіп облыстық филиалының басшысы Рашид Надиров, "Қазақстанның коммунистікхалық партиясы" облыстық комитетінің бірінші хатшысы Сергей Мартемьянов, "Өрлеу" біліктілікті арт-тыру ұлттық орталығы" АҚ-ның Солтүстік Қазақстан облысы бойынша филиалы педагогикалық қызметкерлердің біліктілігін арттыру институтының аға оқытушысы Гүлзат Әлжанова, СҚМУ-дің студенті Богдан Петров мемлекеттік тілді латын қарпіне көшіру туралы өз ойларын ортаға салды.

